CELEX: 21994A0308(01)
Language: el
Date: 1993-12-27 00:00:00
Title: Πρωτόκολλο για την προσωρινή εφαρμογή της συμφωνίας για την ίδρυση διεθνούς κέντρου επιστήμης και τεχνολογίας

Avis juridique important

|

21994A0308(01)

Πρωτόκολλο για την προσωρινή εφαρμογή της συμφωνίας για την ίδρυση διεθνούς κέντρου επιστήμης και τεχνολογίας  

Επίσημη Εφημερίδα αριθ. L 064 της 08/03/1994 σ. 0002 - 0002 Φινλανδική ειδική έκδοση: Κεφάλαιο 11 τόμος 29 σ. 0109  Σουηδική ειδική έκδοση: Κεφάλαιο 11 τόμος 29 σ. 0109 

ΠΡΩΤΟΚΟΛΛΟ για την προσωρινή εφαρμογή της συμφωνίας για την ίδρυση διεθνούς κέντρου επιστήμης και τεχνολογίαςΗ Ευρωπαϊκή Κοινότητα Ατομικής Ενέργειας και η Ευρωπαϊκή Κοινότητα, ενεργούσες ως ένα συμβαλλόμενο μέρος, οι Ηνωμένες Πολιτείες της Αμερικής, η Ιαπωνία και η Ρωσική Ομοσπονδία, που καλούνται εφεξής «συμβαλλόμενα μέρη»,Αναγνωρίζοντας τη σημασία της συμφωνίας για την ίδρυση διεθνούς κέντρου επιστήμης και τεχνολογίας, η οποία υπογράφηκε στη Μόσχα στις 27 Νοεμβρίου 1992 και καλείται εφεξής «συμφωνία»,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο Ι 1. Η συμφωνία, όπως η ίδια προβλέπει, εφαρμόζεται προσωρινά από τα συμβαλλόμενα μέρη από την ημερομηνία της τελευταίας κοινοποίησης εκ μέρους τους της ολοκλήρωσης των εσωτερικών διαδικασιών που απαιτούνται για την έναρξη της ισχύος του παρόντος πρωτοκόλλου.2. Η συμφωνία εφαρμόζεται προσωρινά έως ότου τεθεί σε ισχύ σύμφωνα με το άρθρο XVIII αυτής.Άρθρο ΙΙ Η συμφωνία επανεξετάζεται από τα δύο μέρη δύο έτη μετά την έναρξη της προσωρινής εφαρμογής της κατά παρέκκλιση από τις διατάξεις του άρθρου XV(A) της συμφωνίας.Άρθρο ΙΙΙ Κάθε συμβαλλόμενο μέρος μπορεί να αποχωρήσει από το παρόν πρωτόκολλο μετά πάροδο εξαμήνου από τη γραπτή κοινοποίηση της απόφασής του στα άλλα μέρη.Άρθρο IV 1. Κάθε κράτος που επιθυμεί να γίνει συμβαλλόμενο μέρος της συμφωνίας σύμφωνα με το άρθρο ΧΙΙΙ της εν λόγω συμφωνίας, αφού εκπληρώσει τις προϋποθέσεις που απορρέουν από το άρθρο αυτό και αφού ολοκληρώσει τις εσωτερικές του διαδικασίες που απαιτούνται για την προσχώρηση στη συμφωνία, κοινοποιεί στα συμβαλλόμενα μέρη την πρόθεσή του να εφαρμόζει προσωρινά τη συμφωνία σύμφωνα με το παρόν πρωτόκολλο.2. Η προσωρινή εφαρμογή από το εν λόγω κράτος αρχίζει από την ημερομηνία της κοινοποίησης που αναφέρεται στην παράγραφο 1.Έγινε στη Μόσχα, στις 27 Δεκεμβρίου 1993, στην αγγλική και ρωσική γλώσσα και αμφότερα τα κείμενα είναι εξίσου αυθεντικά.Για:Την Ευρωπαϊκή Κοινότητα Ατομικής Ενέργειας και την Ευρωπαϊκή ΚοινότηταΤις Ηνωμένες Πολιτείες της ΑμερικήςΤην ΙαπωνίαΤη Ρωσική Ομοσπονδία